CELEX: 62019CN0700
Language: el
Date: 2019-09-20 00:00:00
Title: Υπόθεση C-700/19 P: Αναίρεση που άσκησαν στις 20 Σεπτεμβρίου 2019 οι Toshiba Samsung Storage Technology Corp., Toshiba Samsung Storage Technology Korea Corp. κατά της αποφάσεως που εξέδωσε το Γενικό Δικαστήριο (πέμπτο τμήμα) στις 12 Ιουλίου 2019 στην υπόθεση T-8/16, Toshiba Samsung Storage Technology, Toshiba Samsung Storage Technology Korea κατά Επιτροπής

11.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/52
            
         
      Αναίρεση που άσκησαν στις 20 Σεπτεμβρίου 2019 οι Toshiba Samsung Storage Technology Corp., Toshiba Samsung Storage Technology Korea Corp. κατά της αποφάσεως που εξέδωσε το Γενικό Δικαστήριο (πέμπτο τμήμα) στις 12 Ιουλίου 2019 στην υπόθεση T-8/16, Toshiba Samsung Storage Technology, Toshiba Samsung Storage Technology Korea κατά Επιτροπής
      (Υπόθεση C-700/19 P)
      (2019/C 383/61)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσες: Toshiba Samsung Storage Technology Corp., Toshiba Samsung Storage Technology Korea Corp. (εκπρόσωποι: M. Bay, J. Ruiz Calzado, A. Aresu, δικηγόροι)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Οι αναιρεσείουσες ζητούν από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση·
               
            
                  —
               
               
                  να ακυρώσει την επίδικη απόφαση της Επιτροπής στην υπόθεση COMP/39.639 – Optical Disk Drives καθόσον αφορά τις αναιρεσείουσες·
               
            
                  —
               
               
                  να ακυρώσει ή να μειώσει το ποσό του προστίμου που επιβλήθηκε στις αναιρεσείουσες με την απόφαση αυτή·
               
            
                  —
               
               
                  να καταδικάσει την Επιτροπή στο σύνολο των δικαστικών εξόδων της πρωτοβάθμιας και της κατ’ αναίρεση δίκης· και
               
            
                  —
               
               
                  να διατάξει οποιοδήποτε μέτρο κρίνει πρόσφορο υπό τις περιστάσεις της παρούσας υποθέσεως.
               
            
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς τους, οι αναιρεσείουσες προβάλλουν τέσσερις λόγους.
      Με τον πρώτο λόγο προβάλλεται πλάνη περί το δίκαιο ως προς το πρώτο, δεύτερο και τρίτο σκέλος του πρώτου λόγου ακυρώσεως που προέβαλαν πρωτοδίκως οι νυν αναιρεσείουσες αναφορικά με παραβάσεις ουσιώδους τύπου και προσβολή των δικαιωμάτων άμυνας.
      Με τον δεύτερο λόγο προβάλλεται πλάνη περί το δίκαιο κατά τον προσδιορισμό του εφαρμοστέου νομικού κριτηρίου για τη στοιχειοθέτηση της ενιαίας και διαρκούς παραβάσεως.
      Με τον τρίτο λόγο προβάλλεται προσβολή των δικαιωμάτων άμυνας και εφαρμογή εσφαλμένου νομικού κριτηρίου.
      Με τον τέταρτο λόγο προβάλλεται παράβαση ουσιώδους τύπου· όλως ανεπαρκής αιτιολογία όσον αφορά την απόρριψη του πρώτου σκέλους του δεύτερου λόγου ακυρώσεως (αναρμοδιότητα του Γενικού Δικαστηρίου) τον οποίον προέβαλαν πρωτοδίκως οι νυν αναιρεσείουσες· και πλάνη ως προς το νομικό κριτήριο βάσει του οποίου κρίνεται το παραδεκτό των αποδείξεων.